**SVEIKATOS PRIEŽIŪROS PASLAUGŲ ORGANIZAVIMAS**

**Epidemijos COVID -19 LAIKOTARPIU**

|  |  |
| --- | --- |
| TIKSLAS: | Organizuoti sveikatos priežiūros paslaugų teikimą apsaugant dirbantį personalą bei pacientus nuo galimo COVID – 19 užkrato |

TVIRTINO

Direktorius Arūnas Jancevičius

|  |  |
| --- | --- |
| Galioja nuo | 2020m. balandžio 08 d. |

1. **Apimtis**

Ši procedūra galioja visoje UAB „Medicum centrum“ veikloje, visa apimtimi.

1. **Atsakomybės**

Įmonės vadovas atsakingas už šios procedūros įgyvendinimą, laikymąsi ir vykdymo kontrolę, jei savo įsakymu atskiroms procedūros dalims, nepaskiria atsakingo asmens.

1. **Bendrosios nuostatos**

Įsigaliojus Lietuvos Respublikos Vyriausybės 2020 m. vasario 26 d. nutarimui Nr. 152 „Dėl valstybės lygio ekstremaliosios situacijos paskelbimo“ ir Lietuvos Respublikos Vyriausybės 2020 m. kovo 14 d. nutarimui Nr. 207 „Dėl karantino Lietuvos Respublikos teritorijoje paskelbimo“ yra ribojama UAB „Medicum centrum“ veikla.

Pasikeitus veiklos vykdymo sąlygoms, peržiūrėtos infekcijų kontrolės procedūros ir atlikti reikalingi pakeitimai, užtikrinant infekcijų kontrolės procedūrų laikymosi teikiant paslaugas epidemijos COVID-19 ir paskelbto karantino metu. Šios paskelbtos procedūros privalomos visiems įstaigos darbuotojams.

Prieš pradedant darbą karantino ir COVID- 19 epidemijos laikotarpiu, vykdomas:

* Darbuotojų apmokymas/instruktavimas apsauginių priemonių naudojimo bei atliekų tvarkymo klausimais;
* Pacientų srautų valdymas, kad pacientai išvengtu kontakto su kitais pacientais;
* Patalpų dezinfekcijos užtikrinimas po kiekvieno paciento.

Karantino metu darbuotojai tarpusavyje laikosi saugaus atstumo, vengia nereikalingo bendravimo. Nesant būtinybei nepalieka savo darbo vietos. Jei reikalinga pertrauka pavalgymui, poilsio kambariu naudojasi po vieną, naudojant vienkartinius indus. Išeinant, patalpa vėdinama ir dizinfekuojama, naudoti vienkartiniai indai sudedami į tam skirtą šiukšlių maišą.

Jei darbuotojas žino, kad turėjo kontaktą su infekuotu asmeniu ar pakilo temperatūra ir jaučia simptomus būdingus esant COVID 19 infekcijai, nedelsiant apie tai informuoja įmonės direktorių ir neatvyksta į darbą, o jei yra klinikoje, saugiai izoliuojasi, palikus patalpas atliekami privalomi patalpų dezinfekavimo veiksmai (1 priedas).

Karantino metu darbas organizuojamas:

* nuotoliniu būdu;
* esant būtinybei, klinikos patalpose, gydytojo kabinete.

Pacientai informuojami, kad registracija gydytojo konsultacijai karantino metu vykdoma elektroninėmis ryšio priemonėmis arba telefonu (2 priedas, informacinis pranešimas ant įstaigos durų).

Registratoriai įsitikinę, kad konsultacija gali būti suteikta nuotoliniu būdu, parenka konsultavimosi nuotoliniu būdu priemonę priimtina pacientui ir gydytojui ir paskiria su gydytoju suderintą laiką.

Registruodami pacientus kontaktiniam paslaugų teikimui privalo:

* registruoti pacientus tokiais intervalais, kad būtu užtikrinamas pilnas patalpos dezinfekavimas.
* paprašyti atvykti tik dėvint medicininę kaukę ir apsaugines pirštines. Jei pacientas tikina, kad šių apsaugos priemonių neturi, registratūros darbuotojas turi informuoti pacientą, kad šias medicinines apsaugines priemones gaus atvykus į registratūrą. Medicininę kaukę ir pirštines registratūros darbuotojas padeda prie įėjimo ir, tik įėjus pacientui į kliniką, paprašo jo užsidėti. Po vizito, pacientas gali išmesti gautas priemones į infekuotų atliekų šiukšliadėžę, esančią prie išėjimo.
* pateikti pacientui užpildyti 2020-03-17d. direktoriaus įsakymu Nr V20-04 patvirtintą formą PACIENTO PATVIRTINIMAS NESANT COVID-19 LIGOS (KORONAVIRUSO INFEKCIJOS) ATVEJO RIZIKOS
* pamatuoti temperatūrą bekontakčiu termometru ir gautus parodymus pažymėti formoje.
* Iš surinktos informacijos, esant pagrįstiems įtarimams, kad pacientas gali būti infekuotas vadovautis šios tvarkos 1 priedu

Medicinos personalas, teikdamas sveikatos priežiūros paslaugas, privalo dėvėti asmenines apsaugos priemones. Apsaugos priemones, prieš darbo pradžia ir, esant reikalui darbo eigoje, išduoda administratorė. Darbo pabaigoje nusivelkamos/nusiimamos apsaugos priemonės turi būti išmetamos į infekuotų atliekų šiukšliadėžę. Apsaugos priemonės naudojamos remiantis 2020 m. balandžio 7 d. Nr. V-754 Lietuvos Respublikos Sveikatos Apsaugos ministro – Valstybės lygio ekstremaliosios situacijos valstybės operacijų vadovo sprendimu „DĖL ASMENINĖS APSAUGOS PRIEMONIŲ NAUDOJIMO ASMENS SVEIKATOS PRIEŽIŪROS ĮSTAIGOSE PAGAL SAUGUMO LYGIUS“ parengta tvarka. (3 priedas)

Panaudotų vienkartinių apsaugos priemonių tvarkymas aprašytas Medicininių atliekų tvarkymo taisyklių priede, naujoje redakcijoje patvirtintoje 2020.03.23 d. direktoriaus įsakymu V20-05. Juo privalo vadovautis visi įstaigos darbuotojai.

Visa aktuali informacija, susijusi su sveikatos priežiūros paslaugų teikimu, skelbiama klinikos tinklapyje ir facebook profilyje.

1. **Gydytojų specialistų paslaugų teikimas**

Su pacientais, kurie iš anksto užsiregistravę, ambulatorinių asmens sveikatos priežiūros paslaugų gavimui, turi susisiekti atitinkamą konsultaciją teikiantis specialistas ir įvertinti paciento būklę bei paslaugos teikimo reikalingumą nuotoliniu būdu. Jei įmanoma, paslaugos teikimas turi būti atidedamas vėlesniam laikui po karantino arba paslaugų tekimas gali būti organizuojamas nuotoliniu būdu.

Nuotoliniu būdu gali būti teikiamos šios paslaugos:

- gydytojų specialistų konsultacijos

- e. receptų išrašymas

- elektroninių nedarbingumo pažymėjimų išrašymas.

- gydytojų tarpusavio konsultacijos

- būtinųjų tyrimų paskyrimas.

Jei konsultacijos metu gydytojas nustato, kad pacientui reikalinga kito gydytojo specialisto konsultacija, jis užpildo ESPB IS siuntimą ir susisiekia nuotoliniu būdu su reikiamas asmens sveikatos priežiūros paslaugas teikiančia įstaiga dėl konkretaus gydytojo specialisto konsultacijos gavimo nuotoliniu būdu.

Jei po nuotolinės konsultacijos pacientui būtina atvykti karantino laikotarpiu į kliniką, nes nesuteikus pacientui paslaugų laiku, atsirastu poreikis būtinajai medicinos pagalbai arba reikšmingai pablogėtu paciento būklė, registratūros darbuotojas turi paskirti pacientui vizito laiką tokiu periodiškumu, kaip numatyta šioje procedūroje.

Gydytojų konsultacinės komisijos (GKK) posėdžiai atšaukiami. Tolimesni veiksmai, reikalaujantys GKK, priimami gydančio gydytojo sprendimu, o pacientas informuojamas nuotoliniu būdu.

1. **Supažindinimas ar apmokymas**

Su šiuo dokumentu ir jame numatytomis tvarkomis bei priedais supažindinami visi klinikos darbuotojai. Šis dokumentas skelbiamas įmonės internetinėje svetainėje. Visi darbuotojai informuojami apie šio dokumento paskelbimą ir kviečiami susipažinti, bei iškilus klausimams, kreiptis į atsakingą asmenį – įmonės vadovą.